  **ΕΛΛΗΝΙΚΗ ΔΗΜΟΚΡΑΤΙΑ**

# ΕΠΙΜΕΛΗΤΗΡΙΟ ΑΡΓΟΛΙΔΑΣ

# Κορίνθου 23 (Πλ.Δερβενακίων)

#### **Άργος, 21 Αυγούστου 2025**

#### **Αρ. Πρωτ: 2721/Φ.134**

**ΠΡΟΣ:ΜΜΕ Ν. ΑΡΓΟΛΙΔΑΣ**

# 21231 – Άργος

**Τηλ.: 27510 67216,63023**

**Φαξ : 27510 24595**

**E-mail :** **ebear@otenet.gr**

**Site :** [**www.arcci.gr**](http://www.arcci.gr)

**ΔΕΛΤΙΟ ΤΥΠΟΥ**

Με επιτυχία και με την παρουσία πλήθους επισκεπτών, εκπροσώπων πολιτικού και επιχειρηματικού κόσμου, πραγματοποιήθηκαν χθες το απόγευμα 20 Αυγούστου 2025 τα εγκαίνια της εκθεσιακής δραστηριότητας «Γεύσεις & Όψεις», στο λιμάνι του Πορτοχελίου.

Η τελετή των εγκαινίων ξεκίνησε με τον καθιερωμένο αγιασμό και στην συνέχεια απηύθυναν χαιρετισμούς, ο Προέδρος του Επιμελητηρίου Αργολίδας κ. Φώτης Δαμούλος, ο Δήμαρχος του Δήμου Ερμιονίδας κ. Ιωάννης Γεωργόπουλος, ο Υφυπουργός Αγροτικής Ανάπτυξης και Τροφίμων και Βουλευτής Αργολίδας κ. Ιωάννης Ανδριανός, ο Βουλευτής Αργολίδας του ΠΑΣΟΚ-ΚΙΝΑΛ κ. Ανδρέας Πουλάς, ο Βουλευτής Αργολίδας του ΣΥΡΙΖΑ-Π.Σ. κ. Γεώργιος Γαβρήλος, ο Βουλευτής Δυτικής Αττικής του ΚΚΕ κ. Χρήστος Τσοκάνης, ο Χωρικός Αντιπεριφερειάρχης Π.Ε. Αργολίδας κ. Βασίλειος Σιδέρης και εκπρόσωπος της Περιφέρειας Πελοποννήσου, ο Γραμματέας της Περιφερειακής Ένωσης Δήμων Πελοποννήσου και Δήμαρχος του Δήμου Λουτρακίου-Περαχώρας-Αγίων Θεοδώρων κ. Γεώργιος Γκιώνης, ο Προέδρος του ΠΕΣΠ και Πρόεδρος του Επιμελητηρίου Λακωνίας κ. Ιωάννης Παναρίτης και ο Προέδρος της Διαχειριστικής Ευρωπαϊκών Προγραμμάτων και Πρόεδρος του Επιμελητηρίου Αιτωλοακαρνανίας κ. Παναγιώτης Τσιχριτζής.

Στη συνέχεια, ακολούθησε η τελετή απονομής τιμητικής βράβευσης στην επιχείρηση «Νάκης ΙΚΕ» από το Επιμελητήριο Αργολίδας και τον Δήμο Ερμιονίδας.

Από το Επιμελητήριο Αργολίδας παρευρέθηκαν ο Α’ Αντιπρόεδρος κ. Κωνσταντίνος Γκαρκάσουλας, η Β’ Αντιπρόεδρος κα Αικατερίνη Ψυχογυιού, η Γενική Γραμματέας κα Αναστασία Τζίμου, ο Οικονομικός Επόπτης κ. Παναγιώτης Ψυχογυιός, ο Υπεύθυνος ΓΕΜΗ και Εξυπηρέτησης Επιχειρήσεων κ. Δημήτριος Ρέντας, ο Υπεύθυνος Συμβουλευτικής Υποστήριξης Επιχειρήσεων κ. Αλέξανδρος Μητσάκος και τα μέλη Δ.Σ., ο κ. Βασίλειος Ψυχογυιός, ο κ. Θεόδωρος Βασιλόπουλος, ο κ. Γεώργιος Θωμόπουλος, ο κ. Νικόλαος Παπανδριανός, ο κ. Ευάγγελος Χατζής, αλλά και τα πρώην μέλη του Δ.Σ. Επιμελητηρίου Αργολίδας κ. Εμμανουήλ Δανούσης, ο κ. Ελευθέριος Μώρος και ο κ. Θεόδωρος Παπαθανασίου και η Διευθύντρια του Επιμελητηρίου Αργολίδας κα Αγγελική Δανοπούλου.

Στα εγκαίνια της έκθεσης παρέστησαν επίσης μεταξύ άλλων, ο Περιφερειακός Σύμβουλος Αργολίδας κ. Ιωάννης Μπούνος, από το Δήμο Ερμιονίδας o Αντιδήμαρχος Οικονομικών κ. Κωνσταντίνος Κόκκαλης, ο Αντιδήμαρχος Καθαριότητας & Περιβάλλοντος κ. Ιωάννης Τσαμαδός, η Αντιδήμαρχος Παιδείας & Νεολαίας κα Ελένη Βλάσση-Δημαράκη, ο Αντιδήμαρχος ΔΕ Ερμιόνης, Πολιτισμού & Αθλητισμού κ. Δαμιανός Κουτούβαλης, ο Αντιδήμαρχος ΔΕ Κρανιδίου Τεχνικών Έργων κ. Γεώργιος Πιτσάς, η Αντιδήμαρχος Τουρισμού κα Βασιλική Πραχαλιά, η Αντιδήμαρχος Εθελοντισμού & Αλληλεγγύης κα Μαρία Στάπα, ο Πρόεδρος Δ.Ε.Υ.Α.ΕΡ. κ. Αριστείδης Μπίμπας, η Πρόεδρος της Δ.Κ. Πορτοχελίου κα Μαρία Πήλιουρη, ο Αντιπρόεδρος του Δ.Σ. του Δ. Ερμιονίδας κ. Νικόλαος Αντώνιοζας, οι Δημοτικοί Σύμβουλοι κ. Σπυρίδων Αντουλινάκης, κα Αντωνία Αντωνοπούλου, κ. Ευάγγελος Δημαράκης, κ. Αναστάσιος Λάμπρου κα Αγγελική Λούμη Γιαννικοπούλου και κ. Ιωάννης Μαργέτας, ο Πρόεδρος Δημοτικού Λιμενικού Ταμείου Ερμιονίδας κ. Εμμανουήλ Φλωρής, η εκπρόσωπος του Α’ Λιμενικού Τμήματος Πορτοχελίου κα Σταματίνα Μπάρδη, ο Πρόεδρος της ΟΕΒΕ Άργους κ. Θεόδωρος Γαβρίλος, ο πρώην Πρόεδρος Κοινότητας Πορτοχελίου κ. Εμμανουήλ Τριγκάκης, το μέλος της Τουριστικής Επιτροπής Επιμελητηρίου Αργολίδας κα Βούλα Βαμβακά, τα στελέχη της ΔΕΠ κ. Βασίλειος Γκοτσούλιας και κα Αθανασία Τσακαλογιάννη, ο Γενικός Γραμματέας Εμπορικού Συλλόγου Άργους κ. Παναγιώτης Χρονόπουλος και ο τέως Αντιπεριφερειάρχης Αργολίδας κ. Τάσσος Χειβιδόπουλος.

Η ανταπόκριση του κοινού στην εναρκτήρια ημέρα της έκθεσης αποτέλεσε το πιο ηχηρό μήνυμα στήριξης προς τους τοπικούς παραγωγούς και εκθέτες, αφήνοντας στους συμμετέχοντες και τους διοργανωτές το αίσθημα της δικαίωσης για την προσπάθειά τους.

Για μια ακόμη χρονιά, η έκθεση επιβεβαιώνει τον καθοριστικό της ρόλο ως φορέα υποστήριξης της μικρομεσαίας αργολικής επιχειρηματικότητας, ανάδειξης των τοπικών προϊόντων-υπηρεσιών, αλλά και κοινωνικοοικονομικής συνεισφοράς στην περιοχή.

Θερμές ευχαριστίες απευθύνονται σε όλους τους εκθέτες για τη συμμετοχή τους στην έκθεση, καθώς και για τον εξαιρετικό τρόπο με τον οποίο επιμελήθηκαν και διαμόρφωσαν τα περίπτερα τους.

Το πρόγραμμα της φετινής έκθεσης «Γεύσεις & Όψεις» εμπλουτίζεται με ποικίλες παράλληλες εκδηλώσεις, οι οποίες θα διαρκέσουν έως την Κυριακή 24 Αυγούστου.

Σας προσκαλούμε να την επισκεφθείτε και να γνωρίσετε τις αληθινές γεύσεις και όψεις της περιοχής μας.

**Ο Πρόεδρος**

**Φώτιος Δαμούλος**